Міжрэчча (горад)

**Міжрэчча** () — места ў Польшчы, на рацэ Кросьне. Цэнтар сельскай гміны Бельскага павету Люблінскага ваяводзтва. Насельніцтва на 2016 год — 16 993 чалавек. Знаходзіцца за 99 км на поўнач ад Любліна.

Міжрэчча — магдэбурскае места гістарычнай Берасьцейшчыны, побач зь якім праходзіць паўднёва-заходняя мяжа этнічнай тэрыторыі беларусаў. Да нашага часу тут захаваліся цэрквы Сьвятога Мікалая на Рынку і Сьвятых Апосталаў Пятра і Паўла ў Новым Месьце, а таксама касьцёл Сьвятога Юзэфа, палацы Патоцкіх і Чартарыйскіх, помнікі архітэктуры XV—XIX стагодзьдзяў.  

## Гісторыя

### Вялікае Княства Літоўскае
Першы пісьмовы ўпамін пра Міжрэчча датуецца 1368 годам. У 1434—1438 гадох места атрымала Магдэбурскае права. У 1477 годзе тут збудавалі касьцёл Сьвятога Мікалая, а ў 1564 годзе — царкву Сьвятога Мікаля.

У выніку складаньня Люблінскай уніі (1569 год) Міжрэчча перайшло ў склад Каралеўства Польскага, аднак у 1574 годзе Стэфан Збараскі далучыў яго да Берасьцейскага павету Берасьцейскага ваяводзтва Вялікага Княства Літоўскага. У 1648 годзе места разрабавалі казакі, у 1655 і 1660 гадох — швэдзкае і маскоўскае войскі адпаведна. 

У XVIII ст. Міжрэчча атрымала вядомасьць цэнтру броварства. У 1772 годзе Аўгуст Аляксандар Чартарыйскі фундаваў тут новую мураваную царкву Сьвятых Апосталаў Пятра і Паўла на месцы папярэдняй драўлянай.

### Пад уладай Расейскай імпэрыі
У выніку трэцяга падзелу Рэчы Паспалітай (1795 год) Міжрэчча апынулася ў складзе Аўстрыі, з 1809 году — у складзе Расейскай імпэрыі, у Радзінскім павеце Люблінскай губэрні. На 1827 год у месьце было 443 будынкі, на 1862 год — 535, у тым ліку 173 мураваныя. 

За часамі Першай сусьветнай вайны ў 1915 годзе Міжрэчча занялі войскі Нямецкай імпэрыі.

### Найноўшы час
Згодна з Рыскай мірнай дамовай 1921 году Міжрэчча апынулася ў складзе міжваеннай Польскай Рэспублікі. З пачаткам Другой сусьветнай вайны ў 1939 годзе места занялі войскі Трэцяга Райху.

23 ліпеня 1944 году Міжрэчча занялі савецкія войскі, па чым яго зноў перадалі Польшчы.


Mižrečča, Rynak. Міжрэчча, Рынак (1915-18).jpg|Рынак, 1915—1918 гг.
Mižrečča, Rynak, Mikolskaja. Міжрэчча, Рынак, Мікольская (1915).jpg|Мікольская царква па маскоўскай перабудове, 1915 г.
Mižrečča, Krosna-Kaścielnaja. Міжрэчча, Кросна-Касьцельная (1915).jpg|Касьцёл, 1915 г.
Mižrečča, Krosna. Міжрэчча, Кросна (1915).jpg|Рака Кросна, 1915 г.


## Насельніцтва
* **XIX стагодзьдзе**: 1827 год — 4340 чал.; 1862 год — 8219 чал., у тым ліку 6636 юдэяў
* **XXI стагодзьдзе**: 2016 год — 16 993 чал.

## Турыстычная інфармацыя
### Славутасьці
* Касьцёл Сьвятога Мікалая (1477, 1741) 
* Могілкі: каталіцкія з капліцай Сьвятога Роха, юдэйскія
* Палац Патоцкіх (XVIII ст.)
* Палац Чартарыйскіх (XIX ст.)
* Царква Сьвятога Мікалая (1782—1784, цяпер касьцёл Сьвятога Юзэфа)
* Царква Сьвятых Апосталаў Пятра і Паўла (1772—1774, цяпер касьцёл Сьвятых Апосталаў Пятра і Паўла)

## Галерэя

Kościół św. józefa międzyrzec dawna cerkiew.jpg |Былая Мікольская царква
Międzyrzecz dawna cerkiew przy pałacu.JPG|Былая царква Сьвятых Апосталаў Пятра і Паўла
Międzyrzec podlaski kościół św mikołaja fasada.jpg|Касьцёл Сьвятога Мікалая
Międzyrzec podlaski pałac potockich.jpg|Палац Патоцкіх


## Крыніцы

Катэгорыя:Бельскі павет (Люблінскае ваяводзтва)
Катэгорыя:Гарады Люблінскага ваяводзтва